ન્યૂયોર્ક- અમેરિકામાં પકડાયેલા કરોડો ડોલરના કોલ સેન્ટર કૌભાંડમાં સંડાવણીને લઈને ભારતીય મૂળના 21 લોકોને 20 વર્ષ સુધીની જેલની સજા ફટકારવામાં આવી છે. આપને જણાવી દઈએ કે, ભારતમા સ્થિત કોલ સેન્ટરના માધ્યમથી અમેરિકન નાગરિકો પાસેથી લાખો ડોલરનું કૌભાંડ આચરવામાં આવ્યું હતું. જે અંતર્ગત દોષી સાબિત થયેલા લોકોને 4 થી 20 વર્ષ સુધીની જેલની સજા ફટકારવામાં આવી છે. મળતી માહિતી મુજબ અનેક દોષિતોને સજા પૂરી થયા બાદ ભારત પરત મોકલવામાં આવશે. અમેરિકાના એટર્ની જનરલ જેફ સશંસે આ ચુકાદાને અમેરિકન નાગરિકોની મોટી જીત તરીકે ગણાવ્યો છે. અમેરિકન અધિકારીઓના જણાવ્યા મુજબ કોલ સેન્ટર કૌભાંડ દ્વારા હજારો અમેરિકનોના કરોડો ડોલરની ઉચાપત કરવામાં આવી છે.